ԱՄՓՈՓԱԹԵՐԹ  
 «ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԻՑ ԱՐՏԱՀԱՆՄԱՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՆԵՐՄՈՒԾՄԱՆ ՀԱՄԱՐ ԱՐԳԵԼՎԱԾ ՍՆԴԻԿԻ ՀԱՎԵԼԻՉՈՎ ԱՐՏԱԴՐԱՆՔԻ ՑԱՆԿԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	    1. Քաղաքաշինության, տեխնիկական և հրդեհային անվտանգության տեսչական մարմին 
	14.05.2026թ.

	
	N ՔՏՄ/09․01/13528

	Ի պատասխան Ձեր 12.05.2026թ. թիվ 1/09.2/3758-2026 գրության՝ տեղեկացվում է, որ «Հայաստանի Հանրապետությունից ներմուծման համար արգելված սնդիկի հավելիչով արտադրանքի ցանկը սահմանելու մասին» Կառավարության որոշման նախագիծը քննարկվել է քաղաքաշինության, տեխնիկական և հրդեհային անվտանգության տեսչական մարմնում։
Տեսչական մարմինը նախագծի վերաբերյալ առաջարկություններ և դիտողություններ չունի։
	



	    2. Շուկայի վերահսկողության տեսչական մարմին
	14.05.2026թ.

	
	N 01//1023

	Ի պատասխան Ձեր N 1/09.2/3758-2026 գրության՝ հայտնում եմ, որ «Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» կառավարոթյան որոշման նախագծի վերաբերյալ Հայաստանի Հանրապետության շուկայի վերահսկողության տեսչական մարմինն առաջարկություններ և դիտողություններ չունի։
	 

	    3. Պաշտպանության նախարարություն 
	18.05.2026թ.

	
	N ՊՆ/01/6712

	2026 թվականի մայիսի 12-ի Ձեր N 1/09.2/3758-26 գրության առնչությամբ հայտնում եմ, որ «Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը  սահմանելու մասին» Կառավարության որոշման նախագծի վերաբերյալ առաջարկություններ և նկատառումներ չունենք:
	 

	    4. Էկոնոմիկայի նախարարություն 
	18.05.2026թ.

	
	N 01/12288

	Ի պատասխան Ձեր №1/09.2/3758  գրության՝ հայտնում ենք, որ «Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» Կառավարության որոշման նախագծի վերաբերյալ ՀՀ Էկոնոմիկայի նախարարությունն իր լիազորությունների շրջանակներում առաջարկություններ և դիտողություններ չունի։
	

	    5. Առողջապահության նախարարություն     
	18.05.2026թ.

	
	N ԱԱ/04/16152

	«Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» Կառավարության որոշման նախագծի վերաբերյալ դիտողություններ և առաջարկություններ չկան:
	

	    6. Պետական եկամուտների կոմիտե 
	19.05.2026թ.

	
	N 01/3-2/30569

	«Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք, որ առաջարկություններ չունենք։
	

	    7. Ներքին գործերի նախարարություն 
	19.05.2026թ.

	
	N 43/6/144880

	Ի պատասխան Ձեր՝ 12․05․2026թ․ թիվ 1/09.2/3758-2026 գրության՝ ՀՀ ներքին գործերի նախարարությունում ուսումնասիրվել է «Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։
	

	    8. Ազգային անվտանգության ծառայություն
	20.05.2026թ.

	
	N 11/722

	«Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» Կառավարության որոշման նախագիծի վերաբերյալ առաջարկություններ չկան։
	

	    9. Տարածքային կառավարման և ենթակառուցվածքների նախարարություն
	21.05.2026թ.

	
	N ԴԽ/25.2/19595

	Հայտնում ենք, որ «Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» Կառավարության որոշման նախագծի վերաբերյալ ՀՀ տարածքային կառավարման և ենթակառուցվածքների նախարարությունն իր լիազորությունների շրջանակներում առաջարկություններ չունի:
	

	10. Բնապահպանության և ընդերքի տեսչական մարմին

	22.05.2026թ.

	
	N 01/29.1/3/3625

	Ի պատասխան Ձեր 2026 թվականի մայիսի 12-ի թիվ 1/09.2/3758-2026 գրության հայտնում եմ, որ Բնապահպանության և ընդերքի տեսչական մարմինը «Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» Կառավարության որոշման նախագծի վերաբերյալ առարկություններ և առաջարկություններ չունի։
	

	11. Արդարադատության նախարարություն

	24.06.2026թ.

	
	N /27.4.1/32703

	«Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունենք։
	

	12. Վարչապետի աշխատակազմ

	03.08.2026թ.

	
	N 02/12.6/26293

	Կից Ձեզ է ներկայացվում «Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» ՀՀ կառավարության որոշման նախագիծը՝ ի լրումն Տարածքային զարգացման և շրջակա միջավայրի նախարարական կոմիտեի 2026 թվականի հուլիսի 20-ի նիստի N ԿԱ/207-2026 արձանագրության 2-րդ կետի՝ շրջակա միջավայրի նախարարությանը՝ նախագիծը մեկ անգամ ևս համաձայնեցնել Էկոնոմիկայի նախարարության հետ։
	Ընդունվել է

	    13. Էկոնոմիկայի նախարարություն 
	04.08.2026թ.

	
	N 01/18702

	Ի պատասխան Ձեր № 1/09.2/6506 գրության՝ հայտնում ենք, որ կից ներկայացված նախագծում որպես «Եվրասիական տնտեսական միության մասին» պայմանագրի իրավական հիմքեր նշված են միայն Պայմանագրի 47-րդ հոդվածը և 7-րդ հավելվածի X բաժինը, ինչը, ըստ էության, ամբողջությամբ չի արտացոլում նախատեսվող սահմանափակման կիրառման իրավական հիմնավորումը։
Մասնավորապես, Պայմանագրի 47-րդ հոդվածով սահմանվում է անդամ պետությունների կողմից երրորդ երկրների հետ առևտրում ոչ սակագնային կարգավորման միջոցների միակողմանի կիրառման հնարավորությունը՝ 7-րդ հավելվածով սահմանված կարգով։ Միաժամանակ, նշված հավելվածի 10-րդ բաժնի 50-րդ կետով նախատեսվում է, որ բացառիկ դեպքերում անդամ պետությունները կարող են երրորդ երկրների հետ առևտրում միակողմանիորեն սահմանել ժամանակավոր միջոցներ։
Վերոգրյալ դրույթները կարգավորում են հիմնականում ոչ սակագնային կարգավորման միջոցների կիրառման ընթացակարգային մեխանիզմները և ինքնին չեն սահմանում այն նյութաիրավական հիմքերը, որոնց առկայության դեպքում կարող է սահմանվել ապրանքների ներմուծման և արտահանման սահմանափակում։
Այս առումով, անհրաժեշտ է հաշվի առնել, որ «Եվրասիական տնտեսական միության մասին» պայմանագրի 29-րդ հոդվածով սահմանվում են այն հիմքերը, որոնց առկայության դեպքում անդամ պետությունները կարող են սահմանափակումներ կիրառել ապրանքների փոխադարձ առևտրում, այդ թվում՝ մարդու կյանքի և առողջության, շրջակա միջավայրի, կենդանիների և բույսերի պաշտպանության նպատակներով։ Նույն հոդվածի 3-րդ կետով նախատեսվում է նաև առանձին կատեգորիայի ապրանքների շրջանառության սահմանափակման հնարավորությունը։ Բացի այդ, «Երրորդ երկրների առնչությամբ ոչ սակագնային կարգավորման միջոցների մասին» արձանագրության 38-րդ կետի 2-րդ ենթակետի համաձայն՝ ապրանքների առանձին տեսակների ներմուծման և (կամ) արտահանման նկատմամբ կարող են սահմանվել միջոցներ, եթե դրանք անհրաժեշտ են մարդու կյանքի և առողջության, ինչպես նաև շրջակա միջավայրի պաշտպանության համար՝ պայմանով, որ նման միջոցները չեն հանդիսանում կամայական կամ չհիմնավորված խտրականության միջոց կամ արտաքին առևտրի քողարկված սահմանափակում։
Միաժամանակ առաջարկում ենք գնահատել նախագծով նախատեսվող կարգավորման համաչափությունը։ Մասնավորապես, եթե նույն արտադրանքի ներմուծումը Եվրասիական տնտեսական միության անդամ պետություններից հնարավոր է համապատասխան թույլտվության հիման վրա, ապա նպատակահարմար է հիմնավորել, թե ինչու է երրորդ երկրներից ներմուծման դեպքում նախատեսվում լիակատար արգելք, այլ ոչ՝ նույնանման թույլատրման մեխանիզմ։ Նման մոտեցումը կնպաստի կարգավորման միասնականության ապահովմանը և կբացառի նույն արտադրանքի նկատմամբ տարբերակված մոտեցման կիրառման ռիսկը։
	Մասամբ է ընդունվել
ԵԱՏՄ անդամ պետությունների հետ առևտրի և երրորդ երկրների հետ առևտրի կարգավորումների համահունչության վերաբերյալ ներկայացված դիտարկումը չի կարող հիմք հանդիսանալ սույն նախագծի վերանայման համար, քանի որ նշված հարաբերությունները կարգավորվում են ԵԱՏՄ պայմանագրի տարբեր իրավական ռեժիմներով։ Մասնավորապես, ԵԱՏՄ անդամ պետությունների միջև ապրանքների փոխադարձ առևտրի դեպքում կիրառվում են Պայմանագրի 28-րդ և 29-րդ հոդվածներով նախատեսված կարգավորումները, մինչդեռ երրորդ երկրների հետ առևտրի դեպքում կիրառվում են Պայմանագրի 46-րդ, 47-րդ հոդվածներով և 7-րդ հավելվածով նախատեսված ոչ սակագնային կարգավորման միջոցները, ներառյալ՝ ժամանակավոր միակողմանի արգելքի կիրառման ընթացակարգը։ Հետևաբար, ԵԱՏՄ ներքին առևտրի համար կիրառվող կարգավորումների համեմատությունը երրորդ երկրների նկատմամբ կիրառվող ժամանակավոր միջոցների հետ իրավական առումով համարժեք չէ։
Հարկ է նկատի ունենալ, որ սույն նախագծի չընդունման դեպքում կբացակայի նաև երրորդ երկրներից սնդիկի հավելիչով արտադրանքի ներմուծման և արտահանման իրավական արգելքը, ինչը կհանգեցնի Հայաստանի Հանրապետության կողմից «Սնդիկի վերաբերյալ» Մինամատայի կոնվենցիայով և «Սնդիկի մասին» օրենքով ստանձնած պարտավորությունների կատարման խաթարմանը։
Առաջարկվում է նախագիծն ընդունել ներկայացված խմբագրությամբ, իսկ ԵԱՏՄ անդամ պետությունների հետ առևտրում սնդիկի հավելիչով արտադրանքի շրջանառության նկատմամբ լրացուցիչ սահմանափակումների կամ արգելքների կիրառման հնարավորությունը քննարկել առանձին՝ շահագրգիռ պետական մարմինների, առաջին հերթին՝ Պետական եկամուտների կոմիտեի մասնակցությամբ՝ հաշվի առնելով վերջինիս կողմից նախկինում ներկայացված դիրքորոշումը, համաձայն որի՝ ԵԱՏՄ շրջանակներում ապրանքների ազատ տեղաշարժի պայմաններում նման միջոցների գործնական կիրառումն ու վերահսկողությունը զգալի դժվարություններ է առաջացնում։
Քննարկման արդյունքում, անհրաժեշտության դեպքում, կգնահատվի նաև «Սնդիկի մասին» օրենքում և այլ իրավական ակտերում համապատասխան փոփոխություններ կատարելու անհրաժեշտությունը։

	Ի պատասխան Ձեր՝ 24.08.2026թ. N 1/09.2/7519-2026 գրության՝
Սնդիկի ներմուծման և արտահանման կարգավորումների՝ Եվրասիական տնտեսական միության (այսուհետ՝ Միություն) անդամ պետությունների հետ փոխադարձ առևտրի նկատմամբ տարածելիության և մաքսային մարմինների կողմից խնդրո առարկա արգելքների և սահմանափակումների պահպանվածության նկատմամբ հսկողության գործիքակազմերի վերաբերյալ նախկինում բազմիցս համապատասխան տեղեկատվությունը ներկայացրել ենք ՀՀ շրջակա միջավայրի նախարարություն, այդ թվում՝ 18․07․2023թ․ N 01/3-2/43094-2023, 07․06․2024թ․ N 01/3-2/35471-2024 գրություններով։ Մասնավորապես, հիմք ընդունելով «Եվրասիական տնտեսական միության մասին» 2014 թվականի մայիսի 29-ի պայմանագրի 25-րդ հոդվածով, «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրի հավելվածով սահմանված՝ Եվրասիական տնտեսական միության մաքսային օրենսգրքի 43-րդ գլխով, ինչպես նաև «Հայաստանի Հանրապետության՝ «Եվրասիական տնտեսական միության մասին» 2014 թվականի մայիսի 29-ի պայմանագրին միանալու մասին» 2014 թվականի հոկտեմբերի 10-ի պայմանագրի 5-րդ հավելվածով սահմանված կարգավորումները՝ օդային տրանս-պորտով Միության ապրանքների՝ Միության անդամ պետություններ արտահանման և Միության անդամ պետություններից ներմուծման դեպքում մաքսային մարմինների կողմից մաքսային գործառնություններ չեն իրականացվում։ Տրանսպորտի այլ տեսակներով Միության ապրանքների փոխադրման դեպքում իրականացվում են «Մաքսային տարանցում» մաքսային ընթացակարգի ավարտին առնչվող մաքսային գործառնություններ, ընդ որում՝ Եվրասիական տնտեսական միության մաքսային օրենսգիրքը «Մաքսային տարանցում» մաքսային ընթացակարգով ապրանքների բացթողնման փուլում չի նախատեսում արգելքների և սահմանափակումների պահպանվածության պայման, իսկ մաքսային տարանցմամբ փոխադարձ առևտրի շրջանակներում մաքսային մարմիններին ներկայացվող՝ օրենսդրությամբ սահմանված տեղեկությունները բավարար չեն տարանցման ավարտի փուլում արգելքների պահպանվածության նկատմամբ հսկողության իրականացումն ապահովելու համար։
Հաշվի առնելով վերոգրյալը, «Հայաստանի Հանրապետությունից արտահանման և Հայաստանի Հանրապետություն ներմուծման համար արգելված սնդիկի հավելիչով արտադրանքի ցանկը սահմանելու մասին» Կառավարության որոշման նախագծի՝ գրությանը կից ներկայացված խմբագրության վերաբերյալ առաջարկություններ չունենք։
	




